钦定古今图书集成/明伦汇编/闺媛典/第025卷 > 郑寿妻胡氏
## 钦定古今图书集成/明伦汇编/闺媛典/第025卷 > 郑寿妻胡氏

按《处州府志》：“胡氏，郡城人，为进士郑公子寿继室。贞
淑温良，动遵姆训。前室樊有子望龄，侧室黄有子舜
龄，俱在襁褓。胡字之，一如己出。捧负提携，极其慈爱，
疾痛痾痒，必细为体察，二子亦忘其非胡出也。及就
外傅，必考肄习几何，二子髫龀，迄有成立。胡尝谓黄
曰：‘尔饬厨，吾抱哺，各相得也’。”黄甚德之。寿未第，胡已
先逝。寿心伤有奉倩之悲。黄及二子。岁时伏腊。致奠
楹间。未尝不涕泗呜咽也。